కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
హర్మన్‌ప్రీత్‌ కౌర్‌ని చిక్కుల్లో పడేసిన హార్దిక్, రాహుల్ సస్పెన్షన్..!
2018లో తప్పుడు డిగ్రీ సర్టిఫికేట్స్ సమర్పించి డీఎస్పీ ఉద్యోగం‌లో చేరి.. అనంతరం దొరికిపోయిన హర్మన్‌ప్రీత్‌ కౌర్‌పై బీసీసీఐ తీసుకున్న చర్యలేంటి..? అభిమానుల నుంచి ఎదురైన ఈ ప్రశ్నతో ఇప్పుడు బీసీసీఐ పెద్దలు బిక్కమొహం వేస్తున్నారు..!
Samayam Telugu | Updated:
Jan 14, 2019, 03:22PM IST
హర్మన్‌ప్రీత్‌ కౌర్‌ని చిక్కుల్లో పడేసిన హార్దిక్, రాహుల్ సస్పెన్షన్..!
భారత యువ క్రికెటర్లు హార్దిక్ పాండ్య, కేఎల్ రాహుల్ సస్పెన్షన్‌ ఇప్పుడు మహిళల టీ20 జట్టు కెప్టెన్ హర్మన్‌ప్రీత్ కౌర్‌ని చిక్కుల్లో పడేసేలా కనిపిస్తోంది. ఇటీవల ‘కాఫీ విత్ కరణ్’ టాక్ షోలో అమ్మాయిలు, డేటింగ్ గురించి అసభ్యకరంగా మాట్లాడిన హార్దిక్ పాండ్య, కేఎల్ రాహుల్‌పై క్రమశిక్షణ చర్యలు తీసుకున్న బీసీసీఐ .. వారిని ఆస్ట్రేలియాతో వన్డే సిరీస్ ఆడకుండా సస్పెన్షన్‌ వేటు వేసి ఆగమేఘాల మీద భారత్‌కి పిలిపించింది.
Visit Site
Recommended byColombia
బీసీసీఐ తీసుకున్న ఈ నిర్ణయంపై హర్షం వ్యక్తం చేసిన అభిమానులు.. కొత్తగా ఓ ప్రశ్నని కూడా లెవనెత్తారు. అది ఏంటంటే..? గత ఏడాది తప్పుడు డిగ్రీ సర్టిఫికేట్స్ సమర్పించి డీఎస్పీ ఉద్యోగం‌లో చేరి.. అనంతరం దొరికిపోయిన హర్మన్‌ప్రీత్‌ కౌర్‌పై బీసీసీఐ తీసుకున్న చర్యలేంటి..? అభిమానుల నుంచి ఎదురైన ఈ ప్రశ్నతో ఇప్పుడు బీసీసీఐ పెద్దలు బిక్కమొహం వేస్తున్నారు..!
ఇంగ్లాండ్ వేదికగా 2016లో జరిగిన మహిళల వన్డే ప్రపంచకప్‌లో అద్భుత ఆటతీరు కనబర్చిన హర్మన్‌ప్రీత్ కౌర్ .. ఆస్ట్రేలియాపై 171 పరుగులతో సరికొత్త రికార్డులు నెలకొల్పింది. దీంతో ఆమె ప్రతిభకి మెచ్చిన పంజాబ్ ప్రభుత్వం డీఎస్పీ ఉద్యోగం ఆఫర్ చేసింది. అయితే.. ఆ ఉద్యోగంలో చేరేందుకు తప్పుడు డిగ్రీ సర్టిఫికేట్స్‌ని సమర్పించిన హర్మన్‌ప్రీత్.. స్వయంగా పంజాబ్ ముఖ్యమంత్రి చేతుల మీదుగా బాధ్యతలు స్వీకరించింది.
కానీ.. కొద్దిరోజులకే పోలీసు శాఖ అంతర్గత విచారణలో అవి తప్పుడు సర్టిఫికేట్స్‌ అని తేలడంతో ఆమెని డీఎస్పీ హోదా నుంచి తప్పించారు. దీనిపై అప్పట్లో బీసీసీఐ మిన్నకుండిపోగా.. హర్మన్‌ప్రీత్ కౌర్ కూడా సరైన వివరణ ఇవ్వకుండా తప్పించుకుంది. కానీ.. ఇప్పుడు అభిమానులు మళ్లీ హర్మన్‌ప్రీత్ తప్పుని తెరపైకి తీసుకురావడం, హార్దిక్, కేఎల్ రాహుల్ తరహాలో ఆమెపైనా చర్యలు తీసుకోవాలని డిమాండ్ చేస్తుండటంతో బీసీసీఐ ఆ దిశగా సమాలోచన చేస్తున్నట్లు వార్తలు వస్తున్నాయి.
హార్దిక్ పాండ్య, కేఎల్ రాహుల్ కేవలం టీమ్‌లో ఆటగాళ్లు మాత్రమే.. కానీ.. హర్మన్‌ప్రీత్ కౌర్ ఏకంగా టీ20 టీమ్ కెప్టెన్ హోదాలో ఉంది. కాబట్టి.. ఆమె మరింత బాధ్యతగా వ్యవహరించాల్సిందనే అభిప్రాయాలు వినిపిస్తున్నాయి. అయితే.. బీసీసీఐ పరిపాలక కమిటీ సభ్యురాలు డయానా ఎడుల్జితో హర్మన్‌ప్రీత్‌కి సన్నిహిత సంబంధాలున్నాయి. ఈ విషయం ఇటీవల మిథాలీ రాజ్ వివాదంలో హర్మన్‌ప్రీత్‌ని ఎడుల్జీ వెనకేసుకొచ్చిన తీరుతో వెలుగులోకి వచ్చింది. దీంతో.. ఆమెపై చర్యలు తీసుకుంటారా..? లేదా..? అని సర్వత్రా ఆసక్తి నెలకొంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.